འཕགས་མ་གདུགས་དཀར་ཅན་གྱི་སྒྲུབ་ཐབས་བདུད་འཇོམས་རྡོ་རྗེ་ཕ་ལམ་བཞུགས།
༄༅། །འཕགས་མ་གདུགས་དཀར་ཅན་གྱི་
སྒྲུབ་ཐབས་བདུད་འཇོམས་རྡོ་རྗེ་
ཕ་ལམ་ཞེས་བྱ་བ་
ན་མོ་གུ་རུ་བཛྲ་དྷཱ་རཱ་ཡ།
བཞུགས་
སོ། །
ལྷུན་གྲུབ་ཟབ་གསལ་གཉིས་མེད་ཡེ་ཤེས་ཀྱི། །
སྒྱུ་འཕྲུལ་དྲ་བའི་ཟློས་གར་ལྷག་པའི་ལྷ། །
འཇིགས་པ་ཀུན་སྐྱོབ་འཕགས་མ་གདུགས་དཀར་མོས། །
བཀྲ་ཤིས་དགེ་མཚན་དཔག་ཡས་ཆར་དུ་ཕོབས། །
འདིར་འཕགས་མ་གདུགས་དཀར་ཅན་གྱི་སྒྲུབ་ཐབས་མདོར་བསྡུས་ཉམས་སུ་ལེན་པར་འདོད་
པས། འདིའི་དབང་ཐོབ་ཅིང་དམ་ཚིག་དང་སྡོམ་པ་ལ་གནས་པའི་རྣལ་འབྱོར་པས་ཡིད་མཐུན་གྱི་གནས་སུ་
ཁྲུས་དང་། གཙང་སྦྲ་དང་ལྡན་པའི་སྒོ་ནས། སྐུ་གསུང་ཐུགས་ཀྱི་རྟེན་བཀྲམས་ཏེ་མཆོད་གཏོར་རྣམས་ཚུལ་
བཞིན་དུ་བཤམས་ལ། ཐོག་མར་སྐྱབས་སེམས་ནི། སངས་རྒྱས་ཆོས་དང་ཚོགས་མཆོག་ལ། །
བྱང་ཆུབ་བར་དུ་སྐྱབས་སུ་མཆི། །བདག་དང་གཞན་དོན་བསྒྲུབ་སླད་དུ། །བདག་
གིས་བྱང་ཆུབ་སེམས་བསྐྱེད་དོ། །ཕྱོགས་བཅུ་དག་ན་བཞུགས་པ་ཡི། །སངས་རྒྱས་
བྱང་ཆུབ་སེམས་དཔའ་གསོན། །བདག་གིས་རྫོགས་པའི་བྱང་ཆུབ་ཕྱིར། །དེང་
237

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ནས་བྱང་ཆུབ་སེམས་བསྐྱེད་དོ། །ཞེས་སྐྱབས་འགྲོ་སེམས་བསྐྱེད་ལན་གསུམ་བརྗོད་དེ་དམིགས་
རྣམ་ནན་ཏན་བྱ། དངོས་གཞི་ནི། ཨོཾ་སྭ་བྷཱ་ཝ་ཤུདྡྷསརྦ་དྷརྨསྭ་བྷཱ་ཝ་ཤུནྡྷོ྅་ཧཾ། འཁོར་
འདས་ཀྱི་ཆོས་ཐམས་ཅད་རང་བཞིན་གྱིས་གྲུབ་པས་སྟོང་པའི་སྟོང་པ་ཉིད་དུ་་་་་
གྱུར། སྟོང་པའི་ངང་ལས་རང་གི་སེམས་ཧཱུཾ་ཡིག་ཏུ་གྱུར་པ་ལས་འོད་ཟེར་ཕྱོགས་
བཅུར་འཕྲོས་པས་རྡོ་རྗེ་ས་གཞི་ར་བ་གུར་བླ་རེ་མེ་རི་རབ་ཏུ་འབར་བ་དང་
བཅས་པས་བསྐོར་བར་གྱུར། སྲུང་བའི་འཁོར་ལོའི་དབུས་སུ་པཾ་ལས་པདྨ་དང་ཨ་
ལས་ཟླ་བའི་དཀྱིལ་འཁོར་གྱི་སྟེང་དུ། གདུགས་དཀར་པོའི་ཏོག་ལ་ཨོཾ་ཡིག་གིས་
མཚན་པ་ལས་འོད་ཟེར་འཕྲོས་འཕགས་པ་མཆོད། སེམས་ཅན་གྱི་དོན་བྱས།
ཚུར་འདུས་ཡོངས་སུ་གྱུར་པ་ལས། རང་ཉིད་བཅོམ་ལྡན་འདས་མ་འཕགས་མ་
གདུགས་དཀར་པོ་ཅན་རྡོ་རྗེ་གཙུག་ཏོར་ཕྱིར་བཟློག་པ་ཆེན་མོ། སྤྲུལ་བའི་དབུ་
སྟོང་མངའ་བ། ཕྱག་སྟོང་མངའ་བ། སྤྱན་བྱེ་བ་བརྒྱ་སྟོང་མངའ་བ། མི་བྱེད་
འབར་བའི་མཚན་རྟགས་ཅན། རྡོ་རྗེ་ཡངས་པ་ཆེན་མོ། ས་གསུམ་གྱི་དཀྱིལ་
འཁོར་ལ་མངའ་མཛད་མ། སྐུ་མདོག་དཀར་མོ་སྒེག་པ་དང་དཔའ་བའི་ཉམས་
ཅན་གྱི་རྩ་ཞལ་ཉིས་བརྒྱ་དཀར་པོ། འཇིགས་སུ་རུང་བ་དང་རྒོད་པའི་ཉམས་
ཅན་གྱི་གཡས་ཞལ་ཉིས་བརྒྱ་སེར་པོ། གཤེ་བ་དང་རྔམ་པའི་ཉམས་ཅན་གྱི་རྒྱབ་
ཞལ་ཉིས་བརྒྱ་དམར་པོ། སྙིང་རྗེ་དང་ཞི་བའི་ཉམས་ཅན་གྱི་གཡོན་ཞལ་ཉིས་
བརྒྱ་ལྗང་ཁུ། ངོ་མཚར་བ་དང་དྲག་པོའི་ཉམས་ཅན་གྱི་སྟེང་ཞལ་ཉིས་བརྒྱ་སྔོན་
པོ། ཞལ་རེ་རེ་ལ་སྤྱན་གསུམ་གསུམ་དང་ལྡན་ཞིང༌། དབུ་རེ་རེ་ལ་ཁྲོ་བོ་རྡོ་རྗེ་
འབར་བས་མཚན་པ། དབུའི་སྟེང་དུ་གདུང་བདུན། བདེ་གཤེགས་བཅུ་ཡང་དག་
པར་རྫོགས་པའི་སངས་རྒྱས་བྱེ་བ་ཕྲག་བདུན་གྱི་ཅོད་པཎ་འཆང་བ། ཕྱག་གཡས་
གཡོན་གྱི་དང་པོས་འཁོར་ལོ་དང་བཅས་པའི་སྐྱབས་སྦྱིན་དང་མདའ་དང་
238

འཕགས་མ་གདུགས་དཀར་ཅན་གྱི་སྒྲུབ་ཐབས་བདུད་འཛོམས་རྡོ་རྗེ་ཕ་ལམ་བཞུགས།
བཅས་པའི་གདུགས་དཀར་པོའི་ཡུ་བ་ཐུགས་ཀར་འཛིན་ཅིང་། གཡས་གཡོན་གྱི་
ཕྱག་ལྷག་མ་དགུ་བཅུ་རྩ་དགུ་ན་འཁོར་ལོ་དང་མདའ། གཡས་ཀྱི་ལྷག་མ་བཞི་
བརྒྱས་རྡོ་རྗེ་རིན་པོ་ཆེ་པདྨ་སྣ་ཚོགས་རྡོ་རྗེ་རྣམས་བརྒྱ་ཕྲག་རེ་རེ་འཛིན་ཅིང་་་་
གཡོན་གྱི་ལྷག་མ་བཞི་བརྒྱས་གཞུ་དང་རལ་གྲི་ཞགས་པ་ལྕགས་ཀྱུ་རྣམས་བརྒྱ་་་་་་
ཕྲག་རེ་རེ་འཛིན་པ། རིན་པོ་ཆེའི་རྒྱན་དང་དར་གྱི་སྟོད་གཡོགས་དང་སྨད་
གཡོགས་གསོལ་བ། ཞབས་གཡས་པ་ལྔ་བརྒྱ་བརྐྱངས་པས་རྒྱལ་བོའི་ཆད་པའི་
འཇིགས ་པ ་ལ ་ སོ ག ས ་པ ་འཇིགས་པ་ཆེན་པོ་བརྒྱད་གནོན་པར་མཛད་ཅིང་།
གཡོན་ལྔ་བརྒྱ་བསྐུམས་པས་མདངས་འཕྲོག་པ་ལ་སོགས་བའི་གདོན་ཐམས་ཅད་
འཇོམས་པར་མཛད་པ། སྐུའི་ཆ་ཐམས་ཅད་ལ་ཟུར་གྱིས་བལྟ་བ་དང༌། ཆེར་
བགྲད་པ་དང་། གློག་ལྟར་འགྱུ་བ་དང༌། དྲག་ཏུ་གཟིར་བ་ལ་སོགས་པའི་སྤྱན་བྱེ་
བ་བརྒྱ་སྟོང་མངའ་བ། གར་གྱི་ཉམས་དགུ་དང་ལྡན་པ། བ་སྤུའི་བུ་ག་ཐམས་
ཅད་ནས་བསྐལ་བའི་མེ་ལྟ་བུའི་རྡོ་རྗེའི་མེ་འོད་རབ་ཏུ་འབར་བས་ས་གསུམ་གྱི་་་
དཀྱིལ་འཁོར་རྒྱས་པར་འགེངས་པ། སེམས་ཅན་ཐམས་ཅད་འཇིགས་པ་མ་ལུས་
པ་ལས་སྐྱོབ་པའི་བདག་ཉིད་ཅན་དུ་གྱུར་པའི་སྤྱི་བོར་ཨོཾ་ལས་འཁོར་ལོ་དཀར་་་་་
པོའི་ལྟེ་བར་ཨོཾ་གྱིས་མཚན་པ། མགྲིན་པར་ཨཱཿལས་པདྨ་དམར་པོའི་ལྟེ་བར་ཨཱཿ
ས་མཚན་པ། ཐུགས་ཀར་ཧཱུཾ་ལས་རྡོ་རྗེ་སྔོན་པོའི་ལྟེ་བར་ཧཱུཾ་གྱིས་མཚན་པར་གྱུར།
ཨོཾ་སརྦ་ཏ་ཐཱ་ག་ཏ་ཨུཏ་བྷ་ཝ་ཡེ་སྭཱཧཱ། ཞེས་དེ་བཞིན་གཤེགས་པའི་དམ་རྒྱས་གནས་ལྔ་རེག་ལ་
བྱིན་གྱིས་བརླབས་ནས། རང་གི་ཐུགས་ཀའི་ས་བོན་ལས་འོད་ཟེར་འཕྲོས་རང་བཞིན་
གྱི་གནས་ནས་བསྒོམས་པ་དང་འདྲ་བའི་ཡེ་ཤེས་པ་སངས་རྒྱས་དང་བྱང་ཆུབ་་
སེམས་དཔའི་ཚོགས་ཀྱིས་བསྐོར་བ་སྤྱན་དྲངས། ཨོཾ་སརྦ་ཏ་ཐཱ་ག་ཏ་ཨུཥྞི་ཥ་སི་ཏཱ་
ཏ་བ་ཏྲེ་ས་པ་རི་ཝཱ་ར་ཨཎྷཾ་པྲ་ཏཱི་ཙྪ་ཡེ་སྭཱཧཱས་མཆོད་ཡོན་ཕུལ། ཛཿཧཱུཾ་བཾ་ཧོཿ གཉིས་སུ་
239

། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མེད་པར་གྱུར། སླར་ཡང་ཐུགས་ཀའི་ས་བོན་ལས་འོད་ཟེར་འཕྲོས་དབང་གི་ལྷ་
རྣམས་སྤྱན་དྲངས།
ཁྱེད་རྣམས་ཀྱིས་བདག་ལ་མངོན་པར་དབང་བསྐུར་དུ་
གསོལ། ཞེས་གསོལ་བ་བཏབ་པས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་
ཡེ་ཧཱུཾ་ཞེས་གསུངས་ཤིང་དབང་བསྐུར། སྐུ་གང༌། དྲི་མ་དག ཆུའི་ལྷག་མ་སྤྱི་
གཙུག་ཏུ་གནས་པ་ཡོངས་སུ་གྱུར་པ་ལས་རྣམ་པར་སྣང་མཛད་སྤྲུལ་སྐུའི་རྣམ་པ་
ཅན་གྱིས་དབུ་བརྒྱན་ཅིང་། དབང་གི་ལྷ་རྣམས་རང་ལ་ཐིམ་པར་གྱུར། མཆོད་པ།
ཨོཾ་ཏྲཾ་བནྡྷ་སྭཱཧཱས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾ་ལས་རིན་པོ་ཆེའི་
སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་་
རྫས་རྣམས་དྭངས་ཤིང་ཐོགས་པ་མེད་པ་ནམ་མཁའ་དང་མཉམ་པར་གྱུར། ཅེས་
བྱིན་གྱིས་བརླབས་ལ། རང་གི་སྙིང་ག་ནས་སྤྲོས་པའི་མཆོད་པའི་ལྷ་མོ་རྣམས་ཀྱིས་
མཆོད་པར་གྱུར་པར་བསམས་ལ། ཨོཾ་སརྦ་ཏ་ཐཱ་ག་ཏ་ཨུཥྞི་ཥ་སི་ཏཱ་ཏ་པ་ཏྲེ་ཨཉྙཾ་ནས།
ཤཔྟ་པྲ་ཏཱི་ཙྪ་ཡེ་སྭཱཧཱའི་བར་གྱི་སྔགས་ཕྱག་རྒྱ་དང་བཅས་པས་མཆོད། རྒྱལ་བ་ཀུན་གྱི་མཚན་
མཆོག་གཙུག་གཏོར་ནས། །ལེགས་པར་འཁྲུངས་པའི་རྨད་བྱུང་ལྷ་མོ་ནི། །གཞན་
གྱིས་མི་ཐུབ་གཙུག་ཏོར་གདུགས་དཀར་ཞེས། །ཡོངས་སུ་གྲགས་པ་དེ་ལ་ཕྱག་
འཚལ་ལོ། །སྤྲུལ་བའི་དབུ་དང་ཕྱག་ནི་སྟོང་མངའ་ཞིང༌། །བྱེ་བ་བརྒྱ་སྟོང་སྤྱན་
མངའ་དཔའ་མོ་གང༌། །ཕས་རྒོལ་འཇོམས་ལ་ཐོགས་མེད་མཐུ་ལྡན་པ། །མི་ཕྱེད་
འབར་བའི་རྟགས་ཅན་དེ་ལ་འདུད། །དུག་དང་མཚོན་དང་རྒྱལ་བོའི་གནོད་པ་
སོགས། །འདི་ཕྱིའི་གནོད་པ་ཐམས་ཅད་རབ་བསལ་ནས། །ཕུན་ཚོགས་གོ་འཕང་
ཐམས་ཅད་སྩོལ་མཛད་པ། །བཅོམ་ལྡན་འདས་མ་ཁྱོད་ལ་ཕྱག་འཚལ་ལོ། །རང་གི་
ཐུགས་ཀར་ཟླ་དཀྱིལ་གྱི་སྟེང་དུ་ཨོཾ་ཡིག་གི་མཐར་སྔགས་འཕྲེང་གིས་བསྐོར་བ་ལས་འོད་ཟེར་སྲིད་གསུམ་་་་་་
ཁྱབ་པར་འཕྲོས། ཡེ་ཤེས་ཀྱི་རྡོ་རྗེ་མེའི་རང་བཞིན་དུ་གྱུར་ནད་གདོན་སྡིག་སྒྲིབ་ཐམས་ཅད་གཞོབ་ཐུལ་
240

འཕགས་མ་གདུགས་དཀར་ཅན་གྱི་སྒྲུབ་ཐབས་བདུད་འཇོམས་རྡོ་རྗེ་ཕ་ལམ་བཞུགས།
གྱིས་བསྲེགས། མེའི་སྒྲ་དང་སྲིད་གསུམ་གྱི་སེམས་ཅན་ཐམས་ཅད་བཅོམ་ལྡན་འདས་མར་གྱུར་པའི་ཞལ་
ནས་སྔགས་ཀྱི་སྒྲ་འབྲུག་ལྟར་སྒྲོག་པ་དང་།
ཡང་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་
ཐམས་ཅད་བཅོམ་ལྡན་འདས་མའི་རྣམ་པར་སྤྱན་དྲངས་ཏེ་བདག་ལ་ཐིམ་པས་དངོས་གྲུབ་ཐམས་ཅད་་
སྩོལ་བར་བསམ་པ་དང༌། གཞན་ཡང་འོད་ཟེར་གྱི་སྣ་ལས་ལས་མ མཐུན་གྱི་ལྷ་མོ་སྤྲོས་ཏེ་ཞི་རྒྱས་དབང་དྲག་
གི་ལས་རབ་འབྱམས་སྒྲུབ་པའི་དམིགས་པ་དང་ལྡན་པས། ཏདྱ་ཐཱ། ཨོཾ་ཨ་ན་ལེ་ཨ་ན་ལེ། ཁ་ས་
མེ་ཁ་ས་མེ། བཻ་རེ་བཻ་རེ། སཽ་མེ་སོ་མེ། སརྦ་བུདྡྷ་ཨ་དྷིཥྛ་ན་ཨ་དྷིཥྛི་ཏེ་སྭཱཧཱ། ཨོཾ་སརྦ་
ཏ་ཐཱ་ག་ཏོ་ཥྞི་ཥ་སི་ཏཱ་ཏ་པ་ཏྲེ་ཧཱུཾ་ཕཊ། ཧཱུཾ་མ་མ་ཧཱུཾ་ནི་སྭཱཧཱ། ཞེས་པའི་སྔགས་འདི་ལ་
སྙིང་པོ་བདག་སྲུང་བྱིན་རླབས་ཉེ་སྙིང་གོ་ཆའི་སྔགས་ཀུན་ཚང་བར་བཞེད་པས་འདི་ཉིད་བཟླ་བར་བྱའོ། །
བྱ་རྒྱུད་ཀྱི་སྐབས་འདིར་གཙོ་བོའི་བསྙེན་པ་ལས་འཁོར་གྱི་བསྙེན་པ་བཟླ་མི་དགོས་ཤིང༌། དེའི་ཕྱིར་བདག་
བསྐྱེད་ཀྱི་སྐབས་སུའང་གཙོ་བོ་གཅིག་པུའི་ལྷས་ཆོག་པར་བྱས་སོ་མཇུག་ཏུ། བཅོམ་ལྡན་གདུགས་
དཀར་ལྷ་ཚོགས་རྣམས། །ཞེས་སོགས་གྲུབ་ཆེན་ལས་ཀྱི་རྡོ་རྗེས་མཛད་པའི་བཟློག་པའང་བྱས་ལ།
ཡི་
གེ་བརྒྱ་བས་ལྷག་ཆད་ཁ་བསྐངས་ལ་མཆོད་བསྟོད་མདོར་བསྡུས་བྱ། ཟླུམ་གཏོར་དཀར་པོ་རྒྱན་ལྡན་ཞིག་
ཏྲཾ་བནྡྷས་བསངས། སྭ་བྷཱ་ཝས་སྤྱངས། སྟོང་པའི་ངང་ལས་ཧཱུཾ་ལས་རིན་པོ་ཆེའི་སྣོད་
ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་བྱུང་བའི་གཏོར་མ་ཕུལ་དུ་
བྱུང་བའི་ལྷ་རྫས་སུ་གྱུར། ཨོཾ་ཨཱཿཧཱུཾ། ལན་གསུམ་གྱིས་བྱིན་གྱིས་བརླབས། འཕགས་མ་
གདུགས་དཀར་ཅན་གྱི་ལྗགས་འོད་ཀྱི་སྦུ་གུས་དྲངས་ནས་གསོལ་བར་བསམས་ལ། ཨོཾ་
སརྦ་ཏ་ཐཱ་ག་ཏ་ཨུཥྞི་ཥ་སི་ཏཱ་ཏ་པ་ཏྲེ་ཨི་དཾ་བ་ལིཾ་པྲ་ཏཱི་ཙྪ་ཡེ་སྭཱཧཱ། ཞེས་པ་གསུམ་མམ་
བདུན་ལ་སོགས་པས་འབུལ། ཨཉྙཾ་སོགས་ཀྱིས་མཆོད། འཕགས་མ་འདིའི་བཀའ་སྡོད་མགོན་པོ་ལེགས་
ལྡན་མཆེད་གསུམ་ལ་གཏོར་མ་འབུལ་ཚུལ་ནི། དམར་གཏོར་ཟུར་གསུམ་ཤ་ཁྲག་གིས་བརྒྱན་པ་གསུམ་ཏྲཾ་
བརྙས་བསངས། ·སྭ་བྷཱ་ཝས་སྦྱངས། སྟོང་པའི་ངང་ལས། ཡཾ་ལས་རླུང་། རཾ་ལས་མེ། ཨཱཿ
ལས་མི་མགོའི་སྒྱེད་པུ་གསུམ་གྱི་སྟེང་དུ། ཨ་ལས་ཐོད་པ་ཕྱི་དཀར་ལ་ནང་དམར་
241

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བ་ཡངས་ཤིང་རྒྱ་ཆེ་བའི་ནང་དུ། བྲུ་ཨཾ་ཛཾ་ཁཾ་ཧཱུཾ་ལས་ཤ་ལྔ། ལཾ་མཱཾ་པཾ་ཏཱཾ་བཾ་ལས་
བདུད་རྩི་ལྔ། དེ་དག་གི་སྟེང་གི་ནམ་མཁའ་ལ་ཨོཾ་དཀར་པོ་མགོ་ཐུར་དུ་བལྟ་བ།
དེའི་སྟེང་དུ་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་རྩེ་ལྔ་པ་དཀར་
པོ་ལྟེ་བ་ལ་ཧཱུཾ་གིས་མཚན་པ། ཧཱུཾ་ལས་འོད་ཟེར་འཕྲོས། རླུང་གཡོས། མེ་སྦར། ཐོད་
པའི་ནང་གི་རྫས་རྣམས་ཞུ་ཞིང་ཁོལ་བའི་རླངས་པ་ཨོཾ་དང་ཧཱུཾ་ལ་ཕོག ཨོཾ་ལས་
བདུད་རྩིའི་རྒྱུན་བབས། ཧཱུཾ་ལས་འོད་ཟེར་ཕྱོགས་བཅུར་འཕྲོས་པས། དེ་བཞིན་
གཤེགས་པ་ཐམས་ཅད་ཀྱི་ཡེ་ཤེས་ཀྱི་བདུད་རྩི་བཀུག་པ་དང་ལྷན་ཅིག་ཏུ་རྡོ་རྗེ་་་
ཟླ་བ་ཨོཾ་དང་བཅས་པ་ཐོད་པའི་ནང་དུ་ལྷུང་བས་རོ་མཉམ་དུ་གྱུར་ཏེ། དྲི་མ་
མེད་པའི་ཡེ་ཤེས་ཀྱི་བདུད་རྩིར་གྱུར། ཨོཾ་ཨཱཿཧཱུཾ། ལན་གསུམ་བརྗོད། རང་གི་མདུན་དུ་
སྣ་ཚོགས་པདྨ་དང་ཉི་མའི་སྟེང་དུ་མགོན་པོ་ལེགས་ལྡན་མཆེད་གསུམ་སྐུ་མདོག་་
མཐིང ་ན ག ་ཞལ་གཅིག་ཕྱག་གཉིས་པ་ཞལ་གདངས་ཤིང་མཆེ་བ ་ག ཙིགས་པ།
སྨིན་མ་དང་སྨ་ར་འབར་ཞིང་དབུ་སྐྲ་སེར་པོ་གྱེན་དུ་བརྫེས་པ། ཕྱག་གཡས་གྲི་
གུག་ནམ་མཁར་འཕྱར་ཞིང་། གཡོན་ཐོད་ཁྲག་ཐུགས་ཀར་འཛིན་པའི་མཆན་
ཁུང་ན་ཙན་དན་གྱི་བེར་ཆེན་བསྣམས་པ། སྐུ་ལ་དར་ནག་གི་འཇོལ་བེར་དང་།
ཞབས་ལ་སག་ལྷམ་ནག་ཁྲ་གསོལ་བ། མི་མགོ་སྐམ་པོ་ལྔའི་དབུ་རྒྱན་དང་། · རློན་
པ་ལྔ་བཅུའི་དོ་ཤལ་འཕྱང་བ། ཡེ་ཤེས་ཀྱི་མེ་འབར་བའི་དབུས་ན་ཞབས་གཡས་
བསྐུམས་ཤིང་གཡོན་བརྐྱངས་པའི་སྟབས་ཀྱིས་བཞུགས་པའི་སྤྱི་བོར་ཨོཾ། མགྲིན་
པར་ཨཱཿ ཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་ཟེར་འཕྲོས། འོག་མིན་རྣམ་
པར་སྣང་མཛད་ཀྱི་ཐུགས་ཀ་ནས་མགོན་པོ་ཡེ་ཤེས་པ་སྤྱན་དྲངས། ཛཿཧཱུྃཧཱུཾ་བཾ་ཧོཿ
གཉིས་སུ་མེད་པར་གྱུར། ཐུགས་ཀར་ཉི་མའི་སྟེང་དུ་ཧཱུཾ་གི་མཐར་སྔགས་ཀྱིས་
བསྐོར་བར་དམིགས་ནས། ཨོཾ་མ་ཧཱ་ཀཱ་ལ་བེང་དུ་ཛ་བྷོ་ཧཱུཾ་ཕཊ། ༀ་མ་ཧཱ་ཀཱ་ལ་རི་ཥི་ག་
242

འཕགས་མ་གདུགས་དཀར་ཅན་གྱི་སྒྲུབ་ཐབས་བདུད་འཛོམས་རྡོ་རྗེ་ཕ་ལམ་
མ་བཞུགས།
ན་བྷྱོཿ་ཧཱུྃ་ཕཊ། ཨོཾ་མ་ཧཱ་ཀཱ་ལ་དུཧྰུཾ་བྷྱོཿ་ཧཱུཾ་ཕཊ། ཅེས་མང་དུ་བཟླ། ཨོཾ་བཛྲ་མ་ཧཱ་ཀཱ་ལ་ས་
པ་རི་ཝཱ་ར་ཨཎྷཾ་ནས། ཤཔྟའི་བར་གྱིས་མཆོད། མགོན་པོ་ལེགས་ལྡན་མཆེད་གསུམ་གྱི་
ལྗགས་རྡོ་རྗེ་སྦུ་གུས་གཏོར་མའི་བཅུད་དྲངས་ཏེ་གསོལ་བར་གྱུར། ཨོཾ་ཤྲཱི་མ་ཧཱ་ཀ་
ལ་ས་པ་རི་ཝཱ་ར་ཨི་དཾ་པ་ལིཾ་ཏ་ཁ་ཁ་ཁཱ་ཧི་ཁཱ